पाएं अपने शहर की ताज़ा ख़बरें और फ्री ई-पेपरडाउनलोड करें
थाना क्षेत्र के गांव जाट बहरोड़ व भुनगड़ा के बीच अज्ञात वाहन की टक्कर से अनियंत्रित हुई कार खेत में जाकर पलट गई। हादसे में नीमराना स्थित सोनी हॉस्पिटल के निदेशक डॉ. सुरेंद्र यादव सहित उनके एक सहयोगी की मौत हो गई। घटना रात्रि करीब 2.30 बजे की बताई जा रही है।
सुबह जाग हाेने पर ग्रामीणों ने शाहजहांपुर पुलिस को मामले की सूचना दी। थाना इंचार्ज हनुमान सिंह यादव ने बताया कि जोधपुरा नारायणपुर निवासी डॉ. सुरेंद्र यादव पुत्र फूलचंद यादव अपने एक सहयोगी सुभाष पुत्र साधुराम निवासी गावड़ी थानागाजी के साथ करनीकोट में किसी स्टाफ की शादी शामिल होकर वापस आ रहे थे।
इसी दौरान हादसा हो गया। पुलिस ने शवों को सीएचसी की मोर्चरी में रखवाया और परिजनों को सूचना दी। पुलिस ने मेडिकल बोर्ड से पोस्टमार्टम करवाकर शव परिजनों को सौंप दिए। डॉ. सुरेंद्र यादव नीमराना के सोनी देवी हॉस्पिटल की व्यवस्था संभालते थे। उनके बड़े भाई डॉ. सतीश यादव कोटपूतली स्थित कृष्णा देवी हॉस्पिटल में व्यवस्थाएं संभालते है।
मृतक डॉक्टर के निधन पर बीसीएमएचओ डॉ. गजराज, सचखंड हॉस्पिटल निदेशक डॉ. गजराज यादव, अजीत हॉस्पिटल निदेशक डॉ. अजीत यादव, इंदु हॉस्पिटल निदेशक डॉ. इंदु यादव, मनोहर हॉस्पिटल निदेशक डॉ. सुधीर यादव, डॉ. महेंद्र चौधरी, डॉ. विक्रम यादव, राठ हॉस्पिटल निदेशक डॉ. हनुमान यादव आदि ने श्रद्धांजलि अर्पित की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva zho_Hant eng_Latn